ddrg/super_eurlex huggingface dataset:
Odločba Komisije

z dne 23. maja 2003

o spremembi Odločbe 92/452/EGS o uvedbi seznamov skupin za zbiranje zarodkov in skupin za pridobivanje zarodkov, odobrenih v tretjih državah za izvoz govejih zarodkov v Skupnost, kar zadeva Združene države Amerike

(notificirano pod dokumentarno številko K(2003)1643)

(Besedilo velja za EGP)

(2003/391/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Uredbo (ES) št. 806/2003 [2], in zlasti člena 8 Direktive,

ob upoštevanju naslednjega:

(1) Odločba Komisije 92/452/EGS [3], kakor je bila nazadnje spremenjena z Odločbo 2003/151/ES [4], določa, da lahko države članice uvažajo zarodke iz tretjih držav samo, če so jih zbrale, pripravile in shranile skupine za zbiranje zarodkov, ki so na seznamu v tej odločbi. Združene države Amerike so zaprosile za spremembo tega seznama, kar zadeva vpise za to državo.

(2) Združene države Amerike so zagotovile, da v zvezi s tem izpolnjujejo ustrezna pravila, ki so določena v Direktivi 89/556/EGS in zato so veterinarske službe te države uradno odobrile zadevne skupine za zbiranje zarodkov za izvoz v Skupnost.

(3) Odločbo 92/452/EGS je treba torej ustrezno spremeniti.

(4) Ukrepi iz te odločbe so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga I k Odločbi 92/452/EGS se spremeni:

1. črta se naslednja vrstica, ki zadeva skupine v Združenih državah Amerike:

"ZDA | | 96NY089 E1062 | | Toole Veterinary Clinic 388 Erieville Road Erieville, NY | Dr. Robert Toole" |

2. doda se naslednja vrstica, ki zadeva skupine v Združenih državah Amerike:

"ZDA | | 02CA106 E752 | | Lander Veterinary Clinic 2930 Lander Ave. Turlock, CA 95380 | Dr. Larry Lanzon" |

Člen 2

Ta odločba se uporablja od 6. junija 2003.

Člen 3

Ta odločba je naslovljena na države članice.

V Bruslju, 23. maja 2003

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 122, 16.5.2003, str. 1.

[3] UL L 250, 29.8.1992, str. 40.

[4] UL L 59, 4.3.2003, str. 26.

--------------------------------------------------
Odločba Sveta

z dne 8. decembra 2003

o razširitvi učinkov Odločbe 2003/861/ES o analizi in sodelovanju v zvezi s ponarejenimi kovanci evra na tiste države članice, ki niso sprejele evra kot svoje enotne valute

(2003/862/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 308 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Ob sprejetju Odločbe 2003/861/ES o analizi in sodelovanju v zvezi s ponarejenimi kovanci evra je Svet določil, da Odločba učinkuje v tistih državah članicah, ki so sprejele evro kot svojo enotno valuto.

(2) Pomembno je, da evro uživa enako raven zaščite v tistih državah članicah, ki ga niso sprejele, in da se v ta namen sprejmejo potrebne določbe –

SPREJEL NASLEDNJO ODLOČBO:

Člen 1

Odločba Sveta 2003/861/ES o analizi in sodelovanju v zvezi s ponarejenimi kovanci evra se razširi na tiste države članice, ki niso sprejele evra kot svoje enotne valute.

Člen 2

Ta odločba je naslovljena na države članice, ki niso sprejele evra kot svojo enotno valuto.

V Bruslju, 8. decembra 2003

Za Svet

Predsednik

F. Frattini

[1] Mnenje z dne 18. novembra 2003 (še neobjavljeno v Uradnem listu).

--------------------------------------------------
Odločba Komisije

z dne 28. oktobra 2003

o spremembi Odločbe 2003/526/ES o zaščitnih ukrepih v zvezi s klasično prašičjo kugo v Belgiji, Franciji, Nemčiji in Luksemburgu

(notificirano pod dokumentarno številko K(2003) 3943)

(Besedilo velja za EGP)

(2003/772/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehniških pregledih, ki se zaradi vzpostavljanja notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 2002/33/ES Evropskega parlamenta in Sveta [2], in zlasti člena 10(4) Direktive,

ob upoštevanju naslednjega:

(1) Kot odgovor na klasično prašičjo kugo v nekaterih delih Belgije, Nemčije, Francije in Luksemburga je Komisija sprejela več odločb, zlasti Odločbo 2003/526/ES [3].

(2) Glede na sedanje epidemiološko stanje je primerno podaljšati veljavnost ukrepov, sprejetih z Odločbo 2003/526/ES, do 30. aprila 2004.

(3) Odločbo 2003/526/ES je zato treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V členu 11 Odločbe 2003/526/ES se besede "30. oktober 2003" nadomestijo z besedami "30. april 2004".

Člen 2

Ta odločba je naslovljena na države članice.

V Bruslju, 28. oktobra 2003

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 315, 19.11.2002, str. 14.

[3] UL L 183, 22.7.2003, str. 46.

--------------------------------------------------
Sklep Sveta

z dne 21. julija 2003

o sklenitvi Sporazuma o znanstvenem in tehnološkem sodelovanju med Evropsko skupnostjo in Republiko Čile

(2003/589/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 170(2) Pogodbe, v povezavi s prvim stavkom prvega pododstavka člena 300(2) in členom 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Komisija se je z Republiko Čile v imenu Skupnosti pogajala glede Sporazuma o znanstvenem in tehnološkem sodelovanju.

(2) Ta sporazum je bil v imenu Skupnosti podpisan 23. septembra 2002 v Bruslju, ob upoštevanju morebitne sklenitve ob kasnejšem datumu.

(3) Ta sporazum je treba odobriti –

SKLENIL:

Člen 1

S tem sklepom se v imenu Skupnosti odobri Sporazum o znanstvenem in tehnološkem sodelovanju med Evropsko skupnostjo in Republiko Čile.

Besedilo sporazuma je priloga k temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 11 Sporazuma.

V Bruslju, 21. julija 2003

Za Svet

Predsednik

F. Frattini

[1] Mnenje z dne 24. februarja 2003 (še ni objavljeno v Uradnem listu).

[2] Mnenje z dne 3. junija 2003 (še ni objavljeno v Uradnem listu).

--------------------------------------------------
Odločba Komisije

z dne 6. junija 2003

o spremembi Odločbe 96/603/ES o uvedbi seznama proizvodov, ki sodijo v razrede A "Ne vplivajo na požar", predvidene v Odločbi 94/611/ES o izvajanju člena 20 Direktive Sveta 89/106/EGS o gradbenih proizvodih

(notificirana pod dokumentarno številko K(2003) 1673)

(Besedilo velja za EGP)

(2003/424/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2],

ob upoštevanju Odločbe Komisije 2000/147/ES z dne 8. februarja 2000 o izvajanju Direktive Sveta 89/106/EGS v zvezi klasifikacijo požarne odpornosti gradbenih proizvodov [3], in zlasti člena 1(1) Odločbe,

ob upoštevanju naslednjega:

(1) Odločba Komisije 96/603/ES [4], kakor je bila spremenjena z Odločbo 2000/605/ES [5], je določila seznam proizvodov, ki sodijo v razrede A "Ne vplivajo na požar" iz tabel 1 in 2 Priloge k Odločbi Komisije 94/611/ES [6], ki opisuje evropski sistem klasifikacije gradbenih proizvodov glede požarne odpornosti gradbenih proizvodov.

(2) Odločba 94/611/ES je bila nadomeščena z Odločbo 2000/147/ES.

(3) Opombe za "Malta z anorganskimi vezivnimi sredstvi" v tabeli iz Priloge k Odločbi 96/603/ES naj se prilagodijo tehničnemu napredku.

(4) Odločbo 96/603/ES je treba zato ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za gradbeništvo –

SPREJELA NASLEDNJO ODLOČBO:

Člen 1

V tabeli iz Priloge k Odločbi 96/603/ES se za "Malta z anorganskimi vezivnimi sredstvi" opombe "Malta za omete/štukature in malte za zgladitev tal na osnovi enega ali več anorganskih vezivnih sredstev, npr. cement, apno, zidarski cement in mavec" nadomestijo z "Malta za omete/štukature, malta za zgladitev tal in zidarska malta na osnovi enega ali več anorganskih vezivnih sredstev, npr. cement, apno, zidarski cement in mavec".

Člen 2

Ta odločba je naslovljena na države članice.

V Bruslju, 6. junija 2003

Za Komisijo

Erkki Liikanen

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

[3] UL L 50, 23.2.2000, str. 14.

[4] UL L 267, 19.10.1996, str. 23.

[5] UL L 258, 12.10.2000, str. 36.

[6] UL L 241, 19.9.1994, str. 25.

--------------------------------------------------
Uradni list L 093 , 10/04/2003 str. 0027 - 0027



Sklep Komisije z dne 9. aprila 2003 o spremembi Sklepa 2000/690/ES o ustanovitvi Skupine za podjetniško politiko (Besedilo velja za EGP) (2003/247/ES) KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju naslednjega: (1) S Sklepom Komisije 2000/690/ES z dne 8. novembra 2000 o ustanovitvi Skupine za podjetniško politiko [1] je bila ustanovljena Skupina za podjetniško politiko, katere drugo telo (strokovno telo) ima do 40 članov. Zaradi širitve je treba povečati število članov telesa, v katerem je zastopan širok razpon strokovnega znanja in izkušenj na področjih, pomembnih za podjetja. (2) Zato je treba ustrezno spremeniti Sklep 2000/690/ES – SKLENILA: Edini člen V drugi alinei člena 2(1) Sklepa 2000/690/ES se številka "40" nadomesti s "45". Ta sklep začne veljati na dan objave v Uradnem listu Evropske unije. V Bruslju, 9. aprila 2003 Za Komisijo Erkki Liikanen Član Komisije [1] UL L 285, 10.11.2000, str. 24. --------------------------------------------------
Odločba Komisije

z dne 28. januarja 2003

o podaljšanju obdobja iz člena 21(3) Direktive Sveta 2002/56/ES o trženju semenskega krompirja, ki dovoljuje državam članicam, da podaljšajo obdobje veljavnosti odločb o enakovrednosti semenskega krompirja iz tretjih držav

(notificirano pod dokumentarno številko K(2003) 351)

(Besedilo velja za EGP)

(2003/66/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2002/56/ES z dne 13. junija 2002 o trženju semenskega krompirja [1] in zlasti drugega pododstavka člena 21(3) Direktive,

ob upoštevanju naslednjega:

(1) V skladu z Direktivo 2002/56/ES države članice od določenih datumov dalje ne morejo več same določati enakovrednosti semenskega krompirja, pridelanega v tretjih državah, s semenskim krompirjem, pridelanim v Skupnosti in skladnim z navedeno direktivo.

(2) Ker pa delo v zvezi z uvajanjem enakovrednosti Skupnosti za semenski krompir iz vseh zadevnih tretjih držav še ni bilo zaključeno, je bilo državam članicam z Direktivo 2002/56/ES dovoljeno, da veljavnost odločb o enakovrednosti, ki so jih že sprejele za semenski krompir iz določenih tretjih držav, ki v enakovrednosti Skupnosti niso bile zajete, podaljšajo do 31. marca 2002.

(3) Ker pravila Skupnosti o enakovrednosti semenskega krompirja, pridelanega v tretjih državah, s semenskim krompirjem, pridelanim v Skupnosti, še ne obstajajo, je treba dovoljenje za podaljšanje obdobja veljavnosti odločb o enakovrednosti, ki je bilo državam članicam dano z Direktivo 2002/56/ES, podaljšati.

(4) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

V prvem pododstavku člena 21(3) Direktive 2002/56/ES se "31. marca 2002" nadomesti z "31. marca 2005".

Člen 2

Ta odločba je naslovljena na države članice.

V Bruslju, 28. januarja 2003

Za Komisijo

David Byrne

Član Komisije

[1] UL L 193, 20.7.2002, str. 60.

--------------------------------------------------
Sklep Sveta

z dne 19. julija 2002

o posledicah prenehanja veljavnosti Pogodbe o ustanovitvi Skupnosti za premog in jeklo (ESPJ) na mednarodne sporazume, ki jih je sklenila ESPJ

(2002/596/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe v zvezi s členom 300(1) Pogodbe,

ob upoštevanju predloga Komisije,

ob upoštevanju naslednjega:

(1) Pogodba o evropski skupnosti za premog in jeklo v skladu s členom 97 preneha veljati 23. julija 2002.

(2) ESPJ je sklenila vrsto mednarodnih sporazumov s tretjimi državami.

(3) V teh sporazumih ni predvidena možnost prenehanja veljavnosti Pogodbe ESPJ.

(4) Po prenehanju veljavnosti Pogodbe ESPJ bodo zadeve urejene s to pogodbo, urejene s Pogodbo o ustanovitvi Evropske skupnosti (ES), vključno s členom 133 Pogodbe.

(5) Predstavniki vlad držav članic, ki so se sestali v okviru Sveta, so odločili, da ES prevzame pravice in obveznosti iz mednarodnih sporazumov, ki jih je sklenila ESPJ [1].

(6) Velja, da je v interesu ES ohraniti v veljavnosti te mednarodne sporazume tudi po izteku veljavnosti Pogodbe ESPJ in treba jih je prenesti na ES.

(7) Nekateri od teh sporazumov bodo morda potrebovali tehnične prilagoditve, zato da bodo v skladu s predpisi ES.

(8) Udeležene tretje države bo treba obvestiti v ustrezni obliki –

SKLENIL:

Člen 1

Od 24. julija 2002 ES prevzame pravice in obveznosti, ki izhajajo iz mednarodnih sporazumov, ki jih je sklenila ESPJ s tretjimi državami.

Člen 2

Komisija obvesti udeležene tretje države o tem, da ES prevzame pravice in obveznosti ESPJ iz teh sporazumov. Poleg tega izvede vse potrebne tehnične prilagoditve, da bodo ti sporazumi v skladu s predpisi ES, ter se, kjer je to primerno, pogaja o spremembah teh sporazumov.

Člen 3

Ta sklep začne veljati dan po objavi v Uradnem listu Evropskih skupnosti.

Ta sklep se uporablja od 24. julija 2002.

V Bruslju, 19. julija 2002

Za Svet

Predsednik

T. Pedersen

[1] UL L 194, 23.7.2002, str. 35.

--------------------------------------------------
Odločba Komisije

z dne 27. junija 2002

o vprašalniku za poročila držav članic o izvajanju Direktive 1999/13/ES o omejevanju emisij hlapnih organskih spojin zaradi uporabe organskih topil v določenih dejavnostih in obratih

(notificirana pod dokumentno številko K(2002) 2234)

(2002/529/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/13/ES z dne 11. marca 1999 [1] o omejevanju emisij hlapnih organskih spojin zaradi uporabe organskih topil v določenih dejavnostih in obratih in zlasti člena 11(1) Direktive,

ob upoštevanju naslednjega:

(1) Člen 11(1) Direktive 1999/13/ES zahteva, da se poročilo o izvajanju Direktive sestavi na podlagi vprašalnika ali predloga, pripravljenega s strani Komisije po postopku iz člena 6 Direktive Sveta 91/692/EGS [2].

(2) Države članice, ki že izvajajo nacionalne načrte skladno s členom 6 Direktive 1999/13/ES, morajo predložiti te načrte Komisiji.

(3) Vprašalnik ali predlog se pošlje državam članicam šest mesecev pred začetkom obdobja, ki ga zajema poročilo.

(4) Prvo poročilo zajema obdobje od 1. januarja 2003 do vključno 31. decembra 2004.

(5) Odbor, ustanovljen skladno s členom 6 Direktive 91/692/EGS, ni podal svojega mnenja o teh ukrepih v roku, ki ga je določil predsednik,

SPREJELA NASLEDNJO ODLOČBO:

Člen 1

Sprejme se vprašalnik iz Priloge.

Člen 2

Ta odločba je naslovljena na države članice.

V Bruslju, 27. junija 2002

Za Komisijo

Margot Wallström

Članica Komisije

[1] UL L 85, 29.3.1999, str. 1.

[2] UL L 377, 31.12.1991, str. 48.

--------------------------------------------------

PRILOGA

+++++ TIFF +++++

+++++ TIFF +++++

+++++ TIFF +++++

--------------------------------------------------
Sklep Sveta

z dne 28. januarja 2002

o vrstnem redu predsedstva Sveta

(2002/105/ES, ESPJ, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega odstavka člena 203 Pogodbe,

ob upoštevanju Pogodbe o ustanovitvi Evropske skupnosti za premog in jeklo ter zlasti drugega odstavka člena 27 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 116 Pogodbe,

ob upoštevanju Sklepa Sveta z dne 1. januarja 1995 o določitvi vrstnega reda predsedstva Sveta [1], in zlasti člena 1(2) Sklepa,

ob upoštevanju predloga Nemčije in Finske z dne 18. januarja 2002,

ob upoštevanju naslednjega:

Ta sklep ne posega v nadaljnje spremembe vrstnega reda predsedstva, ki bi jih Svet lahko sprejel zlasti v zvezi s pristopom novih držav članic k Uniji –

SKLENIL:

Člen 1

Vrstni red obdobij, v katerih bosta Nemčija in Finska v drugem polletju leta 2006 in prvem polletju leta 2007 opravljali funkcijo predsedstva Sveta, se obrne.

Člen 2

Ta sklep se objavi v Uradnem listu Evropskih skupnosti.

V Bruslju, 28. januarja 2002

Za Svet

Predsednik

J. Piqué i Camps

[1] UL L 1, 1.1.1995, str. 220.

--------------------------------------------------
Odločba Komisije

z dne 31. julija 2002

o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost v zvezi s Kanado

(notificirano pod dokumentarno številko K(2002) 2888)

(Besedilo velja za EGP)

(2002/637/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo Komisije 94/113/ES [2], in zlasti člena 8 Direktive,

ob upoštevanju naslednjega:

(1) Pristojne veterinarske službe Kanade so posredovale zahtevo za dopolnitev seznama, uvedenega z Odločbo Komisije 92/452/EGS [3], kakor je bila nazadnje spremenjena z Odločbo 2002/456/ES [4], uradno odobrenih skupin na svojih ozemljih, za izvoz zarodkov domačega goveda v Skupnost.

(2) Zagotovila v zvezi s skladnostjo z zahtevami iz člena 8 Direktive 89/556/EGS so Komisiji predložile pristojne veterinarske službe zadevne države in zadevna uradno odobrena skupina za zbiranje je bila odobrena za izvoz v Skupnost.

(3) Odločbo 92/452/EGS je torej treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi k Odločbi 92/452/EGS se vrstica za kanadsko skupino E 549 nadomesti z:

"CA | | E 549 | E 549 (IVF) | Abbotsford Veterinary ClinicPO Box 524Unit 200-33648 McDougall AvenueAbbotsfordBritish ColumbiaV2S 5Z5 | Dr. R. Vanderval Dr. Martin Darrow" |

Člen 2

Ta odločba se začne uporabljati dvajseti dan po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 31. julija 2002

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 23.

[3] UL L 250, 29.8.1992, str. 40.

[4] UL L 155, 14.6.2002, str. 60.

--------------------------------------------------
Odločba Komisije

z dne 26. marca 2002

o spremembi Odločbe 92/452/EGS o uvedbi seznamov odobrenih skupin za zbiranje govejih zarodkov v tretjih državah za izvoz v Skupnost v zvezi s Kanado

(notificirano pod dokumentarno številko K(2002) 1214)

(Besedilo velja za EGP)

(2002/252/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo Komisije 94/113/ES [2], in zlasti člena 8 Direktive,

ob upoštevanju naslednjega:

(1) Pristojne veterinarske službe Kanade so posredovale zahtevo za dopolnitev seznama, uvedenega z Odločbo Komisije 92/452/EGS [3], kakor je bila nazadnje spremenjena z Odločbo 2002/46/ES [4], uradno odobrenih skupin na svojih ozemljih, za izvoz zarodkov domačega goveda v Skupnost.

(2) Zagotovila v zvezi s skladnostjo z zahtevami iz člena 8 Direktive 89/556/EGS so Komisiji predložile pristojne veterinarske službe Kanade. Zadevna uradno odobrena skupina za zbiranje zarodkov je bila v Kanadi odobrena za izvoz v Skupnost.

(3) Odločbo 92/452/EGS je torej treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi k Odločbi 92/452/EGS se v zvezi s kanadsko skupino doda naslednja vrstica:

"CA | | E 1298 | | Clinique vétérinaire Témiscamingue 19, rue principale Nord St-Bruno-de-Guigues Quebec JOZ 2GO | Dr. Alain Gironne" |

Člen 2

Ta odločba je naslovljena na države članice.

V Bruslju, 26. marca 2002

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 23.

[3] UL L 250, 29.8.1992, str. 40.

[4] UL L 21, 24.1.2002, str. 21.

--------------------------------------------------
Odločba Komisije

z dne 22. julija 2002

o spremembi Odločbe 92/486/EGS o načinu sodelovanja med strežniškim centrom Animo in državami članicami

(notificirano pod dokumentarno številko K(2002) 2735)

(Besedilo velja za EGP)

(2002/615/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

ob upoštevanju naslednjega:

(1) Razne študije in seminarji Skupnosti nakazujejo, da je potrebno ponovno preučiti arhitekture omrežja Animo z namenom vzpostavitve veterinarskega sistema, ki vključuje vse različne računalniške aplikacije, ki se uporabljajo.

(2) Odločba 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [3], kakor je bila nazadnje spremenjena z Odločbo 2001/301/ES [4], naj se spremeni, tako da bo zagotovljena kontinuiteta omrežja Animo.

(3) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravstveno varstvo živali –

SPREJELA NASLEDNJO ODLOČBO:

Člen 1

Členu 2a Odločbe 92/486/EGS se doda odstavek 7:

"7. Za obdobje od 1. aprila 2002 do 31. marca 2003 usklajevalni organi, predvideni v členu 1, zagotovijo, da se pogodbe iz navedenega člena podaljšajo za eno leto."

V zvezi s tem odstavkom se uporablja naslednja bremenitev:

- EUR 386 na enoto (centralna enota, lokalna enota, mejna kontrolna točka) za vse enote Animo, navedene v Odločbi 2002/459/ES [5].

Člen 2

Ta odločba se uporablja od 1. aprila 2002.

Člen 3

Ta odločba je naslovljena na države članice.

V Bruslju, 22. julija 2002

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 102, 12.4.2001, str. 73.

[5] UL L 159, 17.6.2002, str. 27.

--------------------------------------------------